Wikiloc - 77. Senderisme en tren. De Monistrol a Montserrat pel Camí de les Canals (GR-5)
Senderisme en tren
Senderisme en tren on Wikiloc
77. Senderisme en tren. De Monistrol a Montserrat pel Camí de les Canals (GR-5) on Wikiloc

Cruïlla Camí de les Aigües

Cruïlla Camí dels Tres Quarts (superior)

Cruïlla Camí dels Tres Quarts (inferior)

Estació de Monistrol (FGC)

Estació de Montserrat (cremallera)

Estació Superior de l'Aeri

Pla de Sant Bernat

Trencall a la Bestorre

77. Senderisme en tren. De Monistrol a Montserrat pel Camí de les Canals (GR-5) - Wikiloc
LA TRAVESSA En aquesta excursió pujarem des de Monistrol pel Camí de les Canals seguint en tot moment el GR-5. És una opció similar a la popular Drecera dels Tres Quarts, ruta que segueix en aquest segon cas el GR-96. Les dues rutes coincideixen durant 2,5 km dels 4,7 km totals que té la pujada pel Camí de les Canals. Si dubteu entre les dues rutes, us recomanem com a pujada la Drecera dels Tres Quarts, opció que transcorre per trams de corriols més interessants que aquesta. Per contra, el Camí de les Canals pot ser una bona alternativa per a la baixada a fi de realitzar una ruta circular força concorreguda. DIFICULTAT Hem catalogat aquest pujada a Montserrat com a fàcil donada la comoditat de la pista per la que es puja i per l'ascensió constant però suau, llevat del tram de les canals, on unes escales ens faran suar fins arribar al Monestir. ELS SENDERS Caminar per Montserrat, com també succeeix a Collserola, ens demana sovint un màster en coneixement de senyals. El cert és que a part del diferents senders homologats que recorren el parc natural, també hi trobem marques i senyals de tota mena que ens poden arribar a distreure. Així, en la curta pujada a Montserrat anirem trobant cruïlles on coincidirem en part amb els senders següents: SENDERS HOMOLOGATS: Camí de Sant Jaume. Senyals que ens acompanyaran durant tota la pujada al Monestir. Les seves fletxes grogues ens duran sense problemes fins a la nostra destinació. GR-5. Trobem aquest sender de gran recorregut en arribar al Camí de les Canals, camí que seguirem fins al Monestir. GR-6. Sender de gran recorregut entre Barcelona i Montserrat En arribar a la Drecera dels Tres Quarts trobarem tant el GR-96 com les marques verdes i vermelles de la MM (Matagalls-Montserrat). ALTRES SENDERS Senders del Patronat de la Muntanya: Ruta1: Camí de les Feixades Ruta2: pujada a Montserrat pel Camí de les Canals Ruta3: pujada a Montserrat per la Drecera dels Tres Quarts Ruta4: ruta circular des de Monistrol Gran Recorregut Ruta2: plaques quadrades. Ruta que surt de Monistrol i va fins a Can Maçana. Plaques de color blau. Gran Recorregut Ruta4: plaques quadrades. Gran Recorregut Ruta5: plaques quadrades. ELS TRENS - ESTACIÓ DE SORTIDA: Monistrol de Montserrat (FGC). L'estació es troba al marge dret del riu Llobregat separada del nucli urbà pel Pont de Monistrol. Connecta amb el Cremallera de Montserrat. - ESTACIÓ D’ARRIBADA: Montserrat (Cremallera de Montserrat). Aquesta estació es va inaugurar de nou l’any 2003 amb la posada en servei del nou cremallera després d’estar aturat des de l’any 1957. Podeu consultar tots els horaris a: - FGC (Ferrocarrils de la Generalitat de Catalunya) - Cremallera de Montserrat (FGC)